en en en en en en en en en en en en cs de en it de en en de pl fi de en en en en en en en en en en en en en en en en id en en en de en fr en en en en en en en en en en en en en en en en en lv en en en en en gu de hbs_lat gu gu en gu en gu gu gu gu en gu gu en gu gu en gu gu gu gu gu gu gu en gu gu en gu gu gu gu en gu gu gu en gu gu gu gu gu gu gu en gu gu gu gu gu gu en gu en gu en gu en gu gu gu en gu en gu en en nb en en pa en en en en en en en en en es ckb en en en en en en en en en en en it en de en en de en en en en en en en en en en en en en en en en en en en en en en en en en
Haley said countries should continue doing whats in their best interest
USએ શું કરવું તેની સલાહ ભારત પાસેથી લેવાની જરૂર નથીઃ નિક્કી હેલે
divyabhaskar.com | Jun 05, 2017, 14:45 PM IST
નવીદિલ્હી: સંયુક્ત રાષ્ટ્રમાં અમેરિકાની એમ્બેસેડર નિક્કી હેલેએ પેરિસ સમજૂતીમાંથી અમેરિકાએ નામ પરત લેવાના ડોનાલ્ડ ટ્રમ્પના વિવાદિત નિર્ણયને સમર્થન આપ્યું છે. આ વિશે હેલેએ નિવેદન આપતા કહ્યું છે કે, પેરિસ જળવાયુ સમજૂતી વિશે અમેરિકાએ શું કરવું જોઈએ તે ભારત, ચીન અને ફ્રાન્સને પૂછવાની જરૂર નથી.
ચીન પછી બીજા ક્રમનો સૌથી વધારે પ્રદૂષણ ઉત્પન્ન કરતા અમેરિકાએ ગયા સપ્તાહમાં પેરિસ સમજૂતીમાંથી તેનું નામ પાછું ખેંચી લીધું છે. હેલેએ કહ્યું કે, 2015ના પેરિસ સમજૂતી અંતર્ગત ભારતને ચીન પાસેથી અબજો ડોલર મળશે જે અમેરિકાની સરખામણીએ વધારે છે. ટ્રમ્પના આ નિર્ણયથી હવે અમેરિકા અન્ય દેશ સીરિયા અને નિકારાગુઆની સાથે આવી ગયું છે. આ બંને દેશોએ પણ પેરિસ સમજૂતીમાં કરાર કર્યા નહતા. જ્યારે દુનિયાના 190 દેશ આ સમજૂતી સાથે જોડાયેલા છે.
હેલેએ કહ્યું- અમને ખબર છે અમારે શું કરવું
- સીબીએસ ન્યૂઝ દ્વારા હેલેએ નિવેદન આપતા કહ્યું કે- મને લાગે છે કે, બાકીની દુનિયા અમને જણાવવા માગે છે કે અમે પર્યાવરણ નિયંત્રણ કેવી રીતે કરીએ અને મને લાગે છે કે આ વાત અમેરિકામાં કોઈ પણ વ્યક્તિ જણાવી શકે તેમ છે કે અમેરિકાએ શું કરવું જોઈએ. આ વિશે નિર્ણય લેવા માટે અમે સર્વશ્રેષ્ઠ છીએ. અમારે ભારત, ફ્રાંસ અને ચીનને આ વિશે પૂછવાની જરૂર નથી.
- ટ્રમ્પના નિર્ણય વિશે વૈશ્વિક પ્રતિક્રિયા વિશે હેલેએ જણાવ્યું છે કે, તે દેશોએ તેમનું હિત જેમાં રહેલું હોય તે કામ ચાલુ રાખવું જોઈએ. જો પેરિસ સમજૂતી તેમના હિતમાં હોય તો તેમણે તેમાં જોડાયેલા રહેવું જોઈએ.
- ટ્રમ્પના નિર્ણયનો બચાવ કરતા હેલેએ જણાવ્યું છે કે, પેરિસ જળવાયુ સમજૂતીમાં જે પ્રમાણે નિયમો લાદવામાં આવ્યા છે તે પ્રમાણે વેપાર કરી શકાય નહીં. ટ્રમ્પ માને છે કે જળવાયુમાં પરિવર્તન આવી રહ્યા છે પરંતુ તે વેપારનો એક ભાગ છે. અમે પણ ચોક્કસ રીતે સ્વચ્છ હવા અને સ્વચ્છ જળમાં વિશ્વાસ રાખીએ છીએ જેથી વિશ્વમાં પણ અમેરિકાને આ વિશે દિશાસૂચક માની શકાય અને અમે તેના માટે પ્રયત્નો પણ કરી રહ્યા છીએ.
ક્લાઈમેટ ડિલ વિશે ટ્રમ્પે કરી ભારતની ટીકા, મોદીના US પ્રવાસ પર સંકટ?- વાંચો આગળની સ્લાઈડમાં
પેરિસ ક્લાઇમેટ ડીલમાંથી બહાર થવાની જાહેરાત કર્યા બાદ અમેરિકન રાષ્ટ્રપતિ ડોનાલ્ડ ટ્રમ્પે ભારત સામે મોરચો માંડ્યો છે. વ્હાઇટ હાઉસમાં ભાષણ દરમિયાન ટ્રમ્પે કહ્યું, ભારત પેરિસ સમજૂતી અંતર્ગત વિકસિત દેશો પાસેથી અબજો રૂપિયાની સહાય મેળવી રહ્યું છે. ટ્રમ્પના આ નિવેદન બાદ મોદીના અમેરિકા પ્રવાસ પર સંકટના વાદળો છવાયા છે. મોદી ચાલુ મહિનાના અંતે અમેરિકા પ્રવાસે જવાના છે. જોકે, હજી સુધી ઓફિશિયલ તારીખની ઘોષણા કરવામાં આવી નથી.
શું છે પેરિસ સમજૂતી વાંચો આગળની સ્લાઈડમાં
શું છે પેરિસ સમજૂતી?
- 2015માં થયેલી પેરિસ ક્લાઈમેટ સમજૂતી
- આ સમજૂતીમાં 195 દેશો સાથે છે
- આ સમજૂતીનો હેતુ કાર્બનનું ઉત્પાદન ઘટાડવાનો છે.
- ગ્લોબલ વોર્મિંગને 2 ડિગ્રી સુધી નીચે લાવવાનો હેતુ
- ત્યારપછી 1.5 ડિગ્રી સેલ્સિયસ સુધી લઈ જવાનો હેતુ
- અમેરિકાને 26 ટકા કાબર્ન કમિશન ઓછુ કરવાનો લક્ષ્ય
- અમેરિકા ગરીબ દેશોને 3 બિલિન ડોલર આપશે તેવી પણ સમજૂતી કરવામાં આવી હતી.
આગળની સ્લાઈડ્સમાં વાંચો, અમેરિકાના ડિલ તોડવાથી કેવી અસર થશે?
ટ્રમ્પે ભારત અંગે શું કહ્યું?
- પેરિસ ક્લાઇમેટ ડીલમાંથી અમેરિકા બહાર નીકળી ગયા બાદ ટ્રમ્પે સતત ભારત-ચીન પર પ્રહાર કર્યો અને અમેરિકાને વિશ્વના કાવતરાંનો શિકાર બન્યું હોવાનું ગાણું ગાયુ હતું.
- વ્હાઈટ હાઉસમાં 27 મિનિટના ભાષણ દરમિયાન ટ્રમ્પે કહ્યું, ભારત પેરિસ સમજૂતી અંતર્ગત વિકસિત દેશોમાંથી અબજો રૂપિયાની સહાય મેળવી રહ્યું છે.
- પેરિસ સમજૂતીના નિયમો ખૂબ અન્યાયકર્તા છે. સમજૂતી અંતર્ગત ભારતને 2020 સુધી તેનું કોલસા ઉત્પાદન બમણું કરવાની અને ચીનને અસંખ્ય કોલસા પ્લાન્ટ લગાવવાની છૂટ છે. જ્યારે અમેરિકાને આ છૂટ નથી આપવામાં આવી.
અમેરિકાને થતા નુકસાન અંગે ટ્રમ્પે શું કહ્યું?
- ટ્રમ્પે કહ્યું કે સમજૂતી અંતર્ગત અમેરિકા પર જે પ્રતિબંધો લગાવવામાં આવ્યા છે તેનાથી 2025 સુધી દેશમાં 27 લાખ નોકરીઓ ખતમ થશે.
- તેમણે કહ્યું કે આ સમજૂતી અંતર્ગત કોલસા સાથે સંકળાયેલી નોકરીઓ ખતમ કરવામાં નથી આવી રહી પરંતુ બીજા દેશોને આપવામાં આવી રહી છે.
અમેરિકાના ડિલ તોડવાથી કેવી અસર થશે?
- અમેરિકા સૌથી વધારે કાર્બન ઉત્પાદન કરતો દેશ છે.
- અમેરિકાએ ડીલ તોડી હોવાથી જળવાયુ પરિવર્તન ઓછુ કરવાના પ્રયત્નોને સૌથી મોટો ઝટકો લાગશે.
- અમેરિકાથી ગરીબ દેશોને મળતી રકમ ઉપર પણ અસર થશે.
- સમજૂતી પ્રમાણે અમેરિકી દેશોને અમેરિકા ફંડ કરતુ હતું.
- દરેક દેશનું કાર્બન ઉત્પાદન ઓછુ કરવાના લક્ષ્યાંક નક્કી કરવામાં આવ્યા હતા.
- ભારતને 2005ની સરખામણીએ 2030માં 35 કાર્બન ઉત્પાદન ઘટાડવાનો લક્ષ્યાંક આપવામાં આવ્યો હતો.
આ સમજૂતી વિશે કોનું કેવું વલણ?
- પેરિસ સમજૂતી પર ભારત અમલ કરવાનું ચાલુ રાખશે, ભલે અમેરિકા તેમાથી અલગ થઈ જાય.
- પેરિસ સમજૂતીમાં ચીન પણ સાથે રહેશે. ચીનનું કહેવું છે કે, જલવાયુ પરિવર્તનનો બચાવ વૈશ્વિક જવાબદારી છે.
- પેરિસ સમજૂતીના અમલ વિશે રશિયા પણ તૈયાર.
- બ્રિટન પણ પેરિસ સમજૂતી સાથે સહમત છે. અમેરિકાને કાર્બનનું ઉત્પાદન ઓછુ કરવા માટે બ્રિટન અરજી કરશે.
- યુરોપિયન યુનિયન પણ પેરિસ સમજૂતી સાથે છે. તેમનું કહેવું છે કે, સ્વચ્છ ઉર્જાના ઉત્પાદન માટે યૂરોપિયન યુનિયન પ્રતિબદ્ધ છે.
અગ્રણી અધિકારીઓએ ટ્રમ્પના નિર્ણયની કેવી કરી નિંદા
ટેસ્લા અને સ્પેસએક્સના સીઈઓ એલન મસ્કે ટ્રમ્પનની કારોબારી કમિટીના એડ્વાઈઝર તરીકે રાજીનામું આપી દીધું છે. મસ્કે ટ્રમ્પની જાહેરાત પછી ટ્વિટ કરીને કહ્યું છે કે, હું રાષ્ટ્રપતિની કારોબારી સલાહ પરિષદમાંથી રાજીનામું આપુ છું. જળવાયુ પરિવર્તન વાસ્તવિક મુદ્દો છે. પેરિસ સમજૂતીમાંથી અમેરિકાનું બહાર નીકળવું યોગ્ય વાત નથી. મસ્કે પહેલા પણ કહ્યું હતું કે, જો ટ્રમ્પ આ સમજૂતીમાંથી બહાર નીકળશે તો તેઓ પદ પરથી રાજીનામું આપી દેશે.
ડિઝનીના સીઈઓ બોબ ઈગરેપણ ગુરુવારે કહ્યું છે કે, તેઓ ટ્રમ્પના નિર્ણયથી સ્ટ્રેટજિક એન્ડ પોલિસી ફોરમથી રાજીનામું આપી રહ્યા છે. ઈગરે ટ્વિટ કરીને કહ્યું છે કે, નૈતિક આધાર પર હું રાષ્ટ્રપતિ પરિષદમાંથી રાજીનામું આપી રહ્યો છું.
ગૂગલના સીઈઓ સુંદર પીચાઈએટ્વિટ કરીને કહ્યું છે કે, હું આજના નિર્ણયથી નિરાશ છું. ગૂગલ દરેક માટે વધારે સ્વચ્છ, વધારે સમૃદ્ધ ભવિષ્ય માટે ખૂબ મહેનત કરશે.
જનરલ ઈલેક્ટ્રિકના સીઈઓ જેફઈમેલ્ટે ટ્વિટ કરીને કહ્યું છે કે, પેરિસ સમજૂતિ વિશે આજનમા નિર્ણયથી હુ નિરાશ છું. જળવાયુ પરિવર્તન વાસ્તવિક મુદ્દો છે. ઉદ્યોગ જગતે સરકાર પર આધારિત ન રહેવું જોઈએ.
માઈક્રોસોફ્ટ અધ્યક્ષ બ્રાડ સ્મિથે પણ ટ્રમ્પના આ નિર્ણયને વખોડી નાખ્યો છે.
ફેસબુકના સીઈઓ માર્ક ઝકરબર્ગેકહ્યું છે કે, જળવાયુ પરિવર્તન સમજૂતીની બહાર નીકળવાથી પર્યાવરણને ખૂબ નુકસાન થશે. આ અર્થ વ્યવસ્થા માટે ખરાબ છે અને તેનાથી આપણાં બાળકોનું ભવિષ્ય જોખમમાં મુકાશે.
એપલ, સ્ટારબક્સ, ગૈપ, નાઈકી, એડિડાસ, લોરિયલ અને મોન્સાન્ટોએ પણ પેરિસ જળવાયુ સમજૂતીના સમર્થનમાં જોવા મળ્યા છે.
(Latest Gujarati News) સાથે જોડાયેલા અન્ય (National Gujarati News) મેળવવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
Web Title: Haley said countries should continue doing whats in their best interest
(Read News in Gujarati from Divya Bhaskar)
Terms & Conditions – D&W contest
Local News Website in English
divyamarathi.com A Leading Marathi News Website
moneybhaskar.comMost comprehensive Business News Website
myfmindia.comRadio Division, wholly owned company of Bhaskar group
dainikbhaskargroup.comGroup Website of India’s Largest Newspaper Group
About UsInvestor|Contact Us|Advertise with Us|Terms of Use|Feedback|Sitemap|Cookie Policy
Copyright © 2017-18 DB Corp ltd., All Rights Reserved.